Document ID: 32008R0179

РЕГЛАМЕНТ (ЕО) № 179/2008 НА КОМИСИЯТА
от 28 февруари 2008 година
за разрешаване на удължаване на срока на договорите за частно складиране в сектора на свинското месо
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 2759/75 на Съвета от 29 октомври 1975 г. относно общата организация на пазара на свинско месо (1), и по-специално член 4, параграф 6 и член 5, параграф 4 от него,
като има предвид, че:
(1)
В Регламент (ЕО) № 1267/2007 на Комисията (2) се предвижда предоставяне на помощи за частно складиране на свинско месо при договори за складиране с продължителност 3, 4 или 5 месеца.
(2)
Състоянието на пазара на свинско месо на Общността все още не показва значителни признаци на възстановяване на цената на свинското трупно месо и следователно е необходимо да се позволи еднократно удължаване на срока на действие на договорите за складиране, сключени съгласно Регламент (ЕО) № 1267/2007, за период, не по-дълъг от 3 месеца.
(3)
Мерките, предвидени в настоящия регламент, са в съответствие със становището на Управителния комитет по свинското месо,
ПРИЕ НАСТОЯЩИЯ РЕГЛАМЕНТ:
Член 1
По отношение на действащите договори за частно складиране, продължителността на складирането се удължава еднократно при поискване от заинтересованата страна. Това удължаване е за не повече от 3 месеца и се отнася за цялото количество, предвидено в съответния договор за складиране. Искането за удължаване се представя на съответната интервенционна агенция най-късно до три работни дни преди датата на изтичане на договора за складиране.
При удължаване сумата на помощта се увеличава в съответствие с член 1, параграф 2 от Регламент (ЕО) № 1267/2007.
Член 2
Настоящият регламент влиза в сила в деня на публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 28 февруари 2008 година.

Labels: 3
17
6